**Замкі Беларусі** — дзяржаўныя праграма Рэспублікі Беларусь на 2012—2018 гады, распрацаваная дзеля стварэнне спрыяльных умоў для захавання, аднаўлення і рацыянальнага выкарыстання аб'ектаў гісторыка-культурнай спадчыны, развіцця ўнутранага і ўязнога турызму. Дзяржпраграма распрацавана ў адпаведнасці з даручэннем Прэзідэнта Беларусі Аляксандра Лукашэнкі, дадзеным 16 снежня 2010 года.

13 жніўня 2015 года намеснік міністра культуры Аляксандр Яцко паведаміў, што ў 2016 годзе ў праграму «Замкі Беларусі» могуць унесці змяненні, абумоўленыя змяненнем падыходу да фарміравання дзяржпраграм. Акрамя таго, ён падкрэсліў, што маюцца пытанні па фінансаванні ў тым аб'ёме, у якім гэта было запланавана ў свой час, у сувязі з чым, выкананне асобных мерапрыемстваў, магчыма, будзе змешчана па тэрмінах, але дзяржпраграма застаецца прыярытэтнай і, паводле яго слоў, ужо выканана напалову.

Мэты
----

Праграма садзейнічае адраджэнню і захаванню культурнай і духоўнай спадчыны Беларусі, умацаванню прэстыжу краіны ў міжнароднай супольнасці, уключэнню гісторыка-культурных каштоўнасцей абароннага тыпу ў сферу культурнага і эканамічнага жыцця, пашырэнню разнастайнасці і геаграфіі турыстычных маршрутаў.

Апісанне
--------

Паводле матэрыялаў даследчыкаў старажытнай архітэктуры на тэрыторыі Беларусі ў розныя часы існавала не менш за 150 замкаў, аднак большасць з іх былі зруйнаваны або перабудаваны. Праграма прадугледжвае рэалізацыю шэрагу мерапрыемстваў па захаванні гэтых аб'ектаў з улікам асаблівасцей знешняга аблічча (сілуэтаў, прыроднага асяроддзя, ландшафту) і наяўнасці ў кожным з іх характэрных рыс.

Дзяржпраграма каардынуе планавая мерапрыемствы па захаванні, кансервацыі, рэстаўрацыі і прыстасаванні замкаў у сучаснай планіровачнай сістэме населеных пунктаў. Праграмай прадугледжана правядзенне рэстаўрацыйна-абнаўленчых прац на 38 аб'ектах, іх прыстасаванне і экспанаванне. На сямі аб'ектах, якія захаваліся ў большай ступені, выкананы, праводзяцца ці плануюцца рэстаўрацыйныя працы і прыстасаванне да сучасных сацыяльна-культурных патрабаванняў. На сямі аб'ектах, якія захаваліся часткова, плануецца правядзенне кансервацыі руін для забеспячэння іх доўгачасовай захаванасці і экспанавання ў існым выглядзе. На рэштках яшчэ 19 аб'ектаў, помнікаў археалогіі, плануецца добраўпарадкаванне іх тэрыторый з выяўленнем месцазнаходжання замкавых збудаванняў у сістэме планіроўкі.

### Аб'екты

Замкі Беларусі (дзяржаўная праграма) (Беларусь)  
КамянецКамянец
РужаныРужаны
ГроднаГродна
ЛідаЛіда
МірМір
НясвіжНясвіж
ЛюбчаЛюбча
НавагрудакНавагрудак
КрэваКрэва
ГальшаныГальшаны
ГеранёныГеранёны
СмаляныСмаляны
БыхаўБыхаў
ТэльманТэльман
ЖаберЖабер
КрыўляныКрыўляны
БраслаўБраслаў
ЗаслаўеЗаслаўе
МядзелМядзел
Старая МышСтарая Мыш
ЛыскаваЛыскава
ЗапрудыЗапруды
ІказньІказнь
СуражСураж
Стары ЛепельСтары Лепель
Полацк, Верхні замакПолацк, Верхні замак
Полацк, Ніжні замакПолацк, Ніжні замак
КульнёваКульнёва
БарысаўБарысаў
МаладзечнаМаладзечна
ГарадокГарадок
ЛагойскЛагойск
СлуцкСлуцк
ТураўТураў
МілаградМілаград
ГлускГлуск
МінскМінск
Рыжкавічы(Шклоў)Рыжкавічы  
(Шклоў)легенда Захаваліся, будуць адрэстаўраваныя; легенда Руіны, будуць закансерваваныя; легенда Не захаваліся, тэрыторыю добраўпарадкуюць; легенда Захаваліся падмуркі пад зямлёй, якія будуць музеефікаваныя.

Фінансаванне
------------

Праграма фінансуецца за кошт сродкаў, прадугледжаных у рэспубліканскім і мясцовым бюджэтах, а таксама за кошт уласных сродкаў арганізацый-выканаўцаў і іншых крыніц. У 2013 годзе на рэстаўрацыю і добраўпарадкаванне 38 аб'ектаў было вылучана 2,5 млрд беларускіх рублёў, але ўжо бюджэце на 2014 г. гэта сума была скарочана да 1,424 млрд.

Рэалізацыя
----------

Зноскі
------

1. 1 2 3 4 5  Совмин утвердил госпрограмму «Замки Беларуси» на 2012—2018 годы
2. ↑  У праграму "Замкі Беларусі" могуць унесці змяненні ў 2016 годзе(недаступная спасылка)
3. ↑  Бюджет-2014: освоение Антарктиды вместо «Замков Беларуси» Архівавана 16 снежня 2013.

Спасылкі
--------

* Совмин утвердил госпрограмму «Замки Беларуси» на 2012—2018 годы